**Üllés Nagyközségi Önkormányzat Képviselő-testületének**

**11/2021. (IX. 8.) önkormányzati rendelete**

**Az önkormányzat és szervei 2021. évi költségvetéséről és annak végrehajtásáról, a költségvetési gazdálkodás 2021. évi vitelének szabályairól szóló 4/2021. (II. 25.) önkormányzati rendelet 2. sz. módosításáról**

Üllés Nagyközségi Önkormányzat Képviselő-testülete Magyarország Alaptörvénye 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva következőket rendeli el:

**1. §**

Az önkormányzat és szervei 2021. évi költségvetéséről és annak végrehajtásáról, a költségvetési gazdálkodás 2021. évi vitelének szabályairól szóló Üllés Nagyközség Képviselőtestületének 4/2021. (II.25.)önkormányzati rendelete 2. § (1)–(3) bekezdése helyébe a következő rendelkezések lépnek:

„(1) A Képviselő-testület az Önkormányzat 2021. évi költségvetésének **bevételi főösszegét** (az önkormányzat költségvetési szervei részére biztosított támogatás bevételi előirányzata nélkül) **807 688 626** Ft-ban, **kiadási főösszegét 807 688 626** Ft-ban állapítja meg.

(2) A Képviselő-testület a költségvetés **működési bevételi főösszegét 492 626 338** Ft-ban, **kiadási főösszegét 492 626 388** Ft-ban (az önkormányzat költségvetési szervei részére biztosított támogatás előirányzata nélkül) állapítja meg.

(3) A Képviselő-testület a költségvetés **felhalmozási bevételi főösszegét 315 062 288** Ft-ban, **kiadási főösszegét** **315 062 288** Ft-ban állapítja meg.”

**2. §**

Az önkormányzat és szervei 2021. évi költségvetéséről és annak végrehajtásáról, a költségvetési gazdálkodás 2021. évi vitelének szabályairól szóló Üllés Nagyközség Képviselőtestületének 4/2021. (II.25.)önkormányzati rendelete 3. § (3) és (4) bekezdése helyébe a következő rendelkezések lépnek:

„(3) A Képviselő-testület a 2021. évi költségvetésén belül a kötelezően ellátott feladatai kiadási előirányzatát **778 872 139** Ft-ban állapítja meg.

(4) A Képviselő-testület a 2021. évi költségvetésén belül az önkormányzat önként vállalt feladatai kiadási előirányzatát **28 816 487** Ft-ban állapítja meg.”

**3. §**

Ez a rendelet 2021. szeptember 9-én lép hatályba.

Ü l l é s, 2021. szeptember 7.

Nagy Attila Gyula Dr. Borbás Zsuzsanna

polgármester jegyző

A rendelet kihirdetve:

2021. szeptember 8.

Dr. Borbás Zsuzsanna jegyző

Általános indokolás

**Indokolás**

**Általános**

A rendelet módosítását magasabb szintű jogszabály (törvény) teszi kötelezővé, tekintettel arra, hogy helyi rendelet a magasabb szintű jogszabállyal nem lehet ellentétes.

**Részletes**

1. § Az Önkormányzat költségvetésének bevételi és kiadási főösszegét tartalmazza: működési és felhalmozási bontásban az önkormányzat költségvetési szervei részére biztosított támogatás előirányzata nélkül forintban.

2.§ Önkormányzat költségvetésén belül a kötelező, önként vállalt és államigazgatási feladatok kiadási előirányzatát tartalmazza az önkormányzat költségvetési szervei részére biztosított támogatás előirányzata nélkül forintban.

3. § Hatályba léptető rendelkezéseket tartalmaz.

Üllés Nagyközségi Önkormányzat költségvetéséről szóló 4/2021. (II.25.) önkormányzati rendeletének módosítását indokolja, hogy az év közben kapott támogatások, kiegészítések és visszatérítések átvezetésre kerüljenek a költségvetési rendeletben.

Jelen rendelet-tervezetben az alábbi táblázatban felsorolt módosítások átvezetésre kerültek az időközben beérkezett többletbevételek, valamint a könyvelés helyesbítése miatt, melyet a rendelet-tervezet 2. sz.  (Az Önkormányzat összes bevétele intézményenként és összevontan) és a 3. sz. (Az Önkormányzat összes kiadása intézményenként és összevontan) melléklete tartalmazza. A módosítást követően az Önkormányzat működési és felhalmozási célú bevételeinek és kiadásainak mérlegét az 1.sz melléklet mutatja be.

A módosítással a rendelet költségvetési főösszeget meghatározó, valamint a kiemelt előirányzatokat tartalmazó szakasza, valamint a mellékletei módosulnak.

|  |  |  |  |
| --- | --- | --- | --- |
| **Bevételi előirányzat** | **Ft** | **Kiadási előirányzat** | **Ft** |
| Közfoglalkoztatottak bértámogatása | 6 766 962 | Személyi jellegű kifizetések | 6 280 243 |
| Szociális hozzájárulási adó | 486 719 |
| Előző évi elszámolásból származó visszatérítés | 50 620 | Tartalék | 50 620 |
| Mezőőri támogatás | 804 000 | Tartalék | 804 000 |
| Előző évi maradvány igénybevétele | 198 280 | Tartalék | 198 280 |
| Osztalék (Csongrád Megyei Kegyeleti Kft-től) | 146 305 | Tartalék | 146 305 |
| Kéményseprőipari támogatás | 3 150 657 | Egyéb működési célú támogatások államháztartáson kívülre | 3 150 657 |
| Könyvtári érdekeltségnövelő támogatás | 588 000 | Tartalék | 588 000 |
| HKTTC-tól pénzmaradvány visszatérítése | 3 153 753 | Tartalék | 3 153 753 |
| **Összesen** | **14 858 577** | **Összesen:** | **14 858 577** |

A Magyar Közlöny kiadásáról, valamint a jogszabály kihirdetése során történő és a közjogi szervezetszabályozó eszköz közzététele során történő megjelöléséről szóló 5/2019. (III. 13.) IM rendelet 20. §-a értelmében a 21. §-a szerinti kivételek alkalmazásával, az adott jogszabály tervezetéhez tartozó indokolást közzé kell tenni (a (3) bekezdés szerint) a Nemzeti Jogszabálytárban. Az indokolás közzététel alól mentesül a 21. § (2) bekezdés szerinti önkormányzati rendelet a b) pont alkalmazása során, konkrétan akkor, ha a jogszabály végrehajtási jellegű.

E tényekre tekintettel szükségesnek a tárgyi önkormányzati rendelet-tervezethez csatolt indokolást a Nemzeti Jogszabálytárban közzétenni.

Üllés, 2021. szeptember 7.

                                                                                               Dr. Borbás Zsuzsanna

                                                                                                           jegyző